Številka: 10033-28/2024/1

Datum: 25. 3. 2024

Skladno s 7. odstavkom 57. člena iz razloga pod 2. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**SISTEMSKI ADMINISTRATOR VII/2 – I,** (m/ž), šifra DM 462, v Službi za informacijsko in komunikacijsko tehnologijo**,** za nedoločen čas s polnim delovnim časom.

Kandidat/ka, ki se bo prijavil/a na prosto delovno mesto, mora izpolnjevati naslednja pogoja:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 8 let delovnih izkušenj.

Delovne naloge:

* zagotavljanje delovanja strežnikov, omrežij, operacijskih sistemov in na njih aplikacij, komunikacijskih sistemov ter drugih orodij;
* izdelovanje zahtevnejših analiz, mnenj in poročil s področja IKT;
* upravljanje in zagotavljanje zanesljivega in varnega delovanja strežniške infrastrukture in omrežja ARSO;
* sodelovanje pri načrtovanju razvoja strežniške infrastrukture in omrežja ARSO;
* nudenje najzahtevnejše podpore uporabnikom strežnikov in omrežja;
* opravljanje drugih nalog s področja sistemske administracije;
* sodelovanje pri najzahtevnejših razvojnih nalogah in projektih s strokovnega področja;
* opravljanje najzahtevnejših del s strokovnega področja.

Prednost pri izbiri bodo imeli kandidati/ke, ki jih zanima delo na področju sistemske administracije virtualne strežniške infrastrukture:

* Linux operacijski sistemi;
* virtualna strežniška okolja (VMware, Proxmox);
* Kubernetes in
* oblačne storitve.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 5. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni(a) uslužbenec(ka), ki ima magisterij znanosti, doktorat oziroma zaključen specialistični študij.

Z izbranim/o kandidatom/ko bo sklenjeno delovno razmerje za nedoločen čas s polnim delovnim časom. Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidat/ka za razpisano prosto strokovno-tehnično delovno mesto vložijo prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis, kjer kandidat/ka poleg formalne izobrazbe navede tudi druga znanja in veščine, ki jih je pridobil.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta SISTEMSKI ADMINISTRATOR VII/2 – I, šifra DM 462, v Službi za informacijsko in komunikacijsko tehnologijo**,** za nedoločen čas s polnim delovnim časom na Agenciji Republike Slovenije za okolje, pod zaporedno št.10033-28/2024« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **torka, 9. 4. 2024** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata/ke.**

Kandidat/ka bo pisno obveščen/a o (ne)izboru, v roku 8 dni po zaključenem postopku izbire.

Informacije o izvedbe javne objave dobite na telefonski številki: 01/ 478 4134 ali elektronskem naslovu [matej.cucek@gov.si](mailto:matej.cucek@gov.si) (Matej Čuček).

mag. Gregor SLUGA

namestnik generalnega direktorja

p. p. št. 0210-9/2019-6 z dne 1. 4. 2021